217 



Forholdene paa adskillige af de Steder, der har været Genstand 

 for Undersøgelse, viser ligeledes Sporene af den Klimasvingning — 

 fra koldt til et varmere og atter til et koldt Klima — som fandt Sted 

 i den senglaciale Tid, og som har faaet Navnet »Allerød-Oscillationen«. 

 De Lag, som indeholder Levninger fra den senglaciale Tid, kan — 

 regnet fra neden — benævnes som: 



Nedre Dryasler, 

 Allerød Gytje, 

 Øvre Dryasler. 



Oven paa det øvre Dryasler finder man derefter som direkte Fort- 

 sættelse Lag, der indeholder den efterfølgende, postglaciale (alluviale) 

 Tids Flora og Fauna. Den fuldstændige Rækkefølge i en saadan 

 senglacial med efterfølgende postglacial Ferskvandsaflejring kan for 

 Bornholms Vedkommende fremstilles i følgende Normalprolil (regnet 

 fra oven): 



F. Tørv, 

 E. Birkegytje, 

 D. Sneglegytje, 

 C. Øvre Dryasler, 

 B. Allerød Gytje, 

 A. Nedre Dryasler. 



Denne Rækkefølge er — i mere eller mindre fuldstændig Form 



— fundet i de Moser, som beskrives i det følgende: Vallensgaards 

 Mose, Mose ved Anhøj, Søhjem, Kalvemose, Skinderbygaards Mose og 

 Balsmyre. (For Sammenhængens Skyld er der i Beskrivelsen ved 

 de enkelte Steder ogsaa medtaget de Lag, der stammer fra den post- 

 glaciale Tid, skønt de efter Allejringstiden hører til et senere Afsnit 

 af Kortbladsbeskrivelsen, nemlig de alluviale Ferskvandsaflejringer). 



Om de nævnte Moser og de deri fundne Levninger af Planter og 

 Dyr har Dr. N. Hartz givet efterfølgende Meddelelse. 



Vallensgaards Mose. I denne store Mose findes talrige store Grave, 

 idet der her udgraves betydelige Mængder »Kalk mergel«, d. v. s. Snegle- 

 gytje, der anvendes til Mergling. 



Mosens Overflade er nu ret tør og fast, idet der er udført et be- 

 tydeligt Udtørrings- Arbejde paa den; men endnu i Tredserne var Mosen 



— if. Meddelelse fra Hr. Proprietær Landschoff, Kjærgaard — en Sø, 

 og Tørv gravedes da over hele Mosen fra Pramme; fra dette sidste 

 Tidsrum stammer antagelig det Dynd, som paa enkelte Steder, især i 

 Mosens Randpartier (se nedenstaaende Profil III), fandtes over Tørven. 



Først anføres nogle Profiler i Mosen. 



